cyanic-selkie/wikianc huggingface dataset:
সফটওয়্যার সংকট
সফটওয়্যার ক্রাইসিস এর কারণ গুলো হার্ডওয়্যার সংক্রান্ত জটিলতা এবং সফটওয়্যার উন্নয়ন প্রক্রিয়ার সাথে সংযুক্ত ছিল. সংকট এর কারণে বিভিন্ন সমস্যা দেখা দিচ্ছিল
অক্সফোর্ড বিশ্ববিদ্যালয় মহিলা বোট ক্লাব
thumb|অক্সফোর্ড বিশ্ববিদ্যালয় মহিলা বোট ক্লাবের লোগো
অক্সফোর্ড বিশ্ববিদ্যালয় মহিলা বোট ক্লাব (Oxford University Women's Boat Club সংক্ষেপে OUWBC বা ওইউডব্লিউবিসি) হল মহিলা রোয়ার এবং কক্সদের একটি রোয়িং ক্লাব, যারা সবাই অক্সফোর্ড বিশ্ববিদ্যালয়ের ছাত্রী। ক্লাবটি ১৯২৭ সালে প্রতিষ্ঠিত হয়। ক্লাবটি ওয়েলিংফোর্ড-এর ফ্লেমিং বোট হাউসে অবস্থিত, যেখানে অক্সফোর্ড বিশ্ববিদ্যালয় বোর্ড ক্লাব, অক্সফোর্ড বিশ্ববিদ্যালয় লাইটওয়েট বোট ক্লাব ও অক্সফোর্ড বিশ্ববিদ্যালয় মহিলা লাইটওয়েট বোট ক্লাবও অবস্থিত।
ক্লাবের প্রশিক্ষণ কর্মশালা সেপ্টেম্বর থেকে জুলাই পর্যন্ত চলে, সাথে মার্চ অথবা এপ্রিলে নিউটন মহিলা নৌকা বাইচে ক্যামব্রিজ বিশ্ববিদ্যালয় মহিলা বোট ক্লাবের মোকাবিলা করে থাকে। ২০১৫ সাল পর্যন্ত তারা সর্বোচ্চ ২০০০ মিটার মহিলাদের নৌকা বাইচে অংশগ্রহণ করেছে, যা হেনলি রিচের হেনলি নৌকা বাইচ প্রতিযোগিতার অংশ ছিল।
২০১৫ সালে প্রথমবারের মত, মহিলা নৌকা বাইচ টিডওয়ের ৬.৮ কিলোমিটার লম্বা চ্যাম্পিয়নশীপ কোর্সে অংশ নেয়, যা পুরুষদের পাশাপাশি একই তারিখে অনুষ্ঠিত হয় এবং বিবিসি টেলিভিশন এটি সরাসরি সম্প্রচার করে।
সুরেন্দ্রনাথ আইন কলেজ
সুরেন্দ্রনাথ আইন কলেজ (অতীতের রিপন কলেজ) বাংলার প্রাচীনতম ও ভারতবর্ষের অন্যতম প্রাচীন আইন মহাবিদ্যালয়। কলকাতা য় এই কলেজটির প্রতিষ্ঠা করেন জাতীয় নেতা, শিক্ষাবিদ রাষ্ট্রগুরু সুরেন্দ্রনাথ বন্দ্যোপাধ্যায়।
ইতিহাস
কলেজটি প্রথমে প্রেসিডেন্সি স্কুল (১৮৮২) হিসেবে পরিচিত ছিল। ১৮৮৪ সাল থেকে এখানে আইন পড়ানো শুরু হয় এবং সুরেন্দ্রনাথ বন্দ্যোপাধ্যায়ের প্রচেষ্টায় কলকাতা বিশ্ববিদ্যালয়ে র অনুমোদনক্রমে আইনে স্নাতক শিক্ষার ডিগ্রী প্রদান করা হতে থাকে। স্যার সুরেন্দ্রনাথ এর কিছু পরে তদানীন্তন ভাইসরয় লর্ড রিপনের নামে কলেজটির নামকরণ করেন। পাশাপাশি একটি সাধারণ ডিগ্রী কলেজ হিসেবে রিপন কলেজ চালু হয় হয় যার বর্তমান পোষাকি নাম সুরেন্দ্রনাথ কলেজ। এই কলেজের মহিলা শাখা 'সুরেন্দ্রনাথ কলেজ ফর উইমেন' প্রতিষ্ঠা হয়েছিল ১৯৩১ সাল নাগাদ। ১৯৪৯ সালের পর রিপন কলেজে আইন সহ সবকটি শাখার নতুন নামকরণ হয় প্রতিষ্ঠাতা সুরেন্দ্রনাথের নামে।
রাজনীতি ও সামাজিক আন্দোলনে
সুরেন্দ্রনাথ আইন কলেজ বাংলার রাজনীতিতে ও ভারতের স্বাধীনতা সংগ্রামে গুরুত্বপূর্ণ স্থান অধিকার করে আছে। ব্রিটিশ বিরোধী স্বাধীনতা আন্দোলনে এই প্রতিষ্ঠানের বহু ছাত্র ছাত্রী এবং শিক্ষকেরা অংশগ্রহণ করেছেন। ১৯০৫ সালের বঙ্গভঙ্গ আন্দোলন থেকে শুরু করে ১৯৪২ এর ভারত ভারত ছাড়ো আন্দোলনে একাধিক ছাত্র যোগদান করেন, কারাবরণ করেন। কলেজের ছাত্রাবাস রিপন হোস্টেল ছিল সশস্ত্র বিপ্লববাদীদের অন্যতম আখড়া।
শিকাগোতে অনুষ্ঠিত বিশ্ব ধর্ম সম্মেলনে স্বামী বিবেকানন্দ তার সুবিখ্যাত বক্তৃতা প্রদান করে ভারতে ফিরে এই কলেজের বেদীতেই তার প্রথম বক্তব্য প্রদান করেছিলেন। সেই স্মৃতিতে কলেজের সামনে একটি স্মারকস্তম্ভ বিদ্যমান।
১০ মুহররম
১০ মুহররম (مُحَرَّم ٠١) বা ১০ মুহররম আল-হারাম হলো ইসলামি বর্ষপঞ্জির প্রথম মাস মুহররমের দশম দিন এবং একই সঙ্গে হিজরী বছরেরও ১০ম দিন। বছর শেষ হতে আরও ৩৪৪ বা ৩৪৫ দিন বাকি রয়েছে। ইসলামি বর্ষপঞ্জি চাঁদের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
আওরঙ্গবাদি মহল
আওরঙ্গবাদি মহল (অর্থ "সিংহাসনের সমৃদ্ধি";(জন্ম ১৩ মে ১৬২৭ মৃত্যু ১৬৮৮) ছিলেন মুঘল সম্রাট আওরঙ্গজেবের স্ত্রী।
পরিচয়
আওরঙ্গবাদি মহল হয়তো ঔরঙ্গাবাদের মানুষ ছিল অথবা ঔরঙ্গাবাদ শহরে আওরঙ্গজেবের হারেমে প্রবেশ করেছিল। তিনি জন্মগতভাবে জর্জিয়ান বা সার্কাসিয়ান ছিলেন। সম্রাট আকবরের শাসনামল থেকেই আদেশ করা হয়েছিল যে রাজকীয় হারেমের মহিলাদের নাম জনসমক্ষে উল্লেখ করা উচিত নয়, তাদের কিছু উপাধি দ্বারা মনোনীত করা উচিত, যা তাদের জন্মস্থান বা শহর থেকে উদ্ভূত হয়। যে দেশে তারা রাজকীয় হারেমে প্রবেশ করেছিল।
কিছু সূত্র অনুসারে এটাও বলা হয় যে আওরঙ্গজেব জাহাঙ্গীর ও নূর জাহানের নাতনি তথা শাহজাদা শাহরিয়ার মির্জার কন্যা আরজানি বেগমকে বিয়ে করেছিলেন। কথিত আছে যে নূরজাহান এবং লাডলি বেগমের মৃত্যুর পর আরজানি বেগম একা হয়ে গেলে আওরঙ্গজেব তাকে লাহোর থেকে ঔরঙ্গাবাদে নিয়ে আসেন এবং তার সহায়তার জন্য বিয়ে করেন। বিয়ের পর তার নাম রাখা হবে আওরঙ্গবাদি মহল।
বিবাহ
১৬৮০ সালের মার্চ মাসে ইয়ালাংতোশ খান বাহাদুরকে ঔরঙ্গাবাদি এবং প্রিন্সেস জেবউন্নিসা বেগমকে দিল্লি থেকে আজমেরে নিয়ে আসার জন্য পাঠানো হয়। তারা দুজনেই মে মাসে সেখানে পৌঁছেছিলেন এবং শাহজাদা মুহাম্মদ আজম শাহ মির্জা তাদের স্বাগত জানিয়েছিলেন, যিনি তাদের রাজকীয় হারেমে নিয়ে যান। যাইহোক, ১৬৮১ সালের ফেব্রুয়ারিতে, যখন প্রিন্স মুহাম্মদ আকবর মির্জা তার পিতা আওরঙ্গজেবের বিরুদ্ধে বিদ্রোহ শুরু করেছিলেন, তখন আওরঙ্গবাদিকে দিল্লিতে ফেরত পাঠানো হয়েছিল। তার সঙ্গে ছিলেন প্রিন্স মোহাম্মদ আকবর মির্জার স্ত্রী ও প্রিন্স সুলাইমান শিকোহ মির্জার মেয়ে সেলিমা বানু বেগম।
মৃত্যু
১৬৮৮ সালের নভেম্বরে, ঔরঙ্গাবাদি তখনও বিজাপুরে বসবাস করছিল, যখন শহরে প্লেগ ছড়িয়ে পড়ে। প্লেগ বেশ কয়েকজনের মৃত্যুর কারণ ছিল, এবং এর শিকারদের মধ্যে একটি ছিল ঔরঙ্গাবাদি মহল। তার মৃত্যুর পর 'মা'আসির-ই-আলমগিরি'র লেখক সাকি মুস্তাদ খান তাকে 'সম্রাটের প্যারাস্টার, বৃদ্ধ ও নিবেদিত প্রাণ হাত-দাসী' হিসেবে বর্ণনা করেন।
জেব-উন-নিসা বেগম যখন তার অসুস্থতার কথা শুনেছিলেন, তখন তিনি গভীরভাবে শোকাহত হয়েছিলেন, কারণ তিনি সর্বদা সবার সাথে সুন্দর ছিলেন। তার মৃত্যু আওরঙ্গজেবের কনিষ্ঠতম এবং সবচেয়ে প্রিয় উপপত্নী উদয়পুরী মহলের শেষ প্রতিদ্বন্দ্বী, প্রিন্স কাম বখশের মা, তাকে সরিয়ে দেয়।
পল পট
পল পট (/pɒl pɒt/; Khmer: ប៉ុល ពត; জন্ম: ১৯ মে ১৯২৫ - মৃত্যু: ১৫ এপ্রিল ১৯৯৮) ছিলেন কম্বোডিয়ার খেমাররুজ দলের নেতা। তিনি দলটির নেতৃত্বে ছিলেন ১৯৬৩ সাল থেকে ১৯৯৭ সাল পর্যন্ত। তার দল রাজধানী নমপেন দখল করলে ১৯৭৫ সালে তিনি কম্বোডিয়ার শাসনক্ষমতা লাভ করেন এবং ১৯৭৯ সালে পার্শ্ববর্তী ভিয়েতনাম কর্তৃক ক্ষমতা থেকে উৎখাত হন। পলপট অত্যন্ত নিষ্ঠুর ছিলেন এবং তার চার বছরের শাসনকালে কম্বোডিয়ার ৮০ লাখ জনগোষ্ঠীর ১৫ থেকে ২০ লাখের মত লোক দুর্ভিক্ষে মারা যায়।
নান্দীকার
নান্দীকার (নান্দীকার) ভারতের একটি থিয়েটার গ্রুপ। পশ্চিমবঙ্গ রাজ্যের কলকাতায় এই গোষ্ঠীর সদর দফতর রয়েছে। তবে সারা বিশ্বে থিয়েটার গ্রুপটি কাজ করে।
ইতিহাস
নান্দীকার ২৯ শে জুন, ১৯৬০ সালে শুরু হয়, অসিত বন্দ্যোপাধ্যায় বি কে পাল এভেনিউতে তাঁর মামাবাড়িতে। অজিতেশ বন্দ্যোপাধ্যায়, অসিত বন্দ্যোপাধ্যায় ও মণীন্দ্র কলেজের কিছু বন্ধুরা যেমন দীপেন সেনগুপ্ত, সত্যেন মিত্র, অজয় গাঙ্গুলী, মহেশ সিংহ, দীপক নন্দী চিন্ময় রায় উপস্থিতিতে পঞ্জিকামতে ‘নান্দীকার’ প্রতিষ্ঠিত হয় ১৯৬০-এর ২৯ জুন। দলের প্রথম কার্যকরী সমিতির সদস্য নির্বাচিত হন : সভাপতি অজিতেশ বন্দ্যোপাধ্যায়, সম্পাদক অসিত বন্দ্যোপাধ্যায়, সহকারী সম্পাদক অজয় গাঙ্গুলী আর কোষাধ্যক্ষ সত্যেন মিত্র। অন্যতম প্রতিষ্ঠাতা সদস্য দীপেন সেনগুপ্ত নতুন দলের নাম দেন নান্দীকার। নান্দীকার এর লোগো তৈরি করে দেন স্বয়ং সত্যজিৎ রায়
পরবর্তীকালে কেয়া চক্রবর্তী, বিভাষ চক্রবর্তী, অশোক মুখোপাধ্যায় এবং রুদ্রপ্রসাদ সেনগুপ্তের যোগ দেন নান্দীকার এ ।
গোষ্ঠীর প্রাথমিক প্রযোজনাগুলি প্রধানত অ-ভারতীয় নাটকের রূপান্তর, যেমন নাট্যকারার সন্ধ্যানে ছয়টি চরিত্র (লুইগি পিরান্ডালেরর ‘সিক্স ক্যারেকটার্স ইন সার্চ অফ অ্যান অথর’), মঞ্জুরি আমের মঞ্জুরি (চেখভের ‘চেরি অর্চার্ড’), জোখাঁ ইকা (আর্নল্ড ওয়াস্কারের ‘রুটস’), শের আফগান (পিরান্ডেলোর ‘হেনরি ঈভ’) এবং তিন পয়াসার পালা (বার্টোল্ট ব্রেখটের ‘থ্রি পেনি ওপেরা’)। তারা রবীন্দ্রনাথ ঠাকুরের চার অধ্যায়-ও প্রযোজনা করেছে।
নান্দীকার এ অজিতেশ বন্দ্যোপাধ্যায়, অসিত বন্দ্যোপাধ্যায়, রুদ্রপ্রসাদ সেনগুপ্ত ও কেয়া চক্রবর্তী একসাথে অভিনয় একটা স্বর্ণযুগ ছিল ।
১৯৭০ দশকের প্রথম দিকে অসিত বন্দ্যোপাধ্যায় এবং তারপর ১৯৭০ দশকের শেষের দিকে অজিতেশ বন্দ্যোপাধ্যায় দল ছেড়ে চলে যান। রুদ্রপ্রসাদ সেনগুপ্তকে প্রধান পরিচালক হিসেবে, একটি নতুন যুগ শুরু হয়, এবং নন্দীকার একটি বিশুদ্ধ কর্মভিত্তিক থিয়েটার গ্রুপ থেকে একটি প্রতিষ্ঠানের সাথে বিভিন্ন ধরনের প্রকল্পে পরিণত হয়, যার মধ্যে বার্ষিক ন্যাশনাল থিয়েটার ফেস্টিভ্যাল রয়েছে।
দলের বর্তমান অভিনেত্রী এবং অভিনেতা স্বাতীলেখা সেনগুপ্ত, যিনি সত্যজিৎ রায়ের চলচ্চিত্র ঘরে বাইরে (১৯৮৪) এবং রোনাল্ড জফে-র সিটি অফ জয় (১৯৯২), গৌতম হালদার (তিনি দলটি রেখেছেন এবং গঠন করেছেন একটি নতুন দল, প্রাথমিকভাবে দলের পরিচালক হয়ে উঠছেন), দেবশংকর  হালদার, সোহিনী সেনগুপ্ত, যিনি অপর্ণা সেনের ছবি পারমিতার একদিন (২০০০) এবং রুদ্রপ্রসাদ সেনগুপ্ত নিজেকে অভিনয় করেছিলেন। নান্দীকার প্রযোজনায় অভিনয় ছাড়াও তিনি বার্নার্ডো বার্টোলুকির লিটল বুদ্ধে (১৯৯৩) অভিনয় করেছেন।
নান্দীকার নিয়মিত সারা ভারতে কাজ করে। তবে, গত এক দশকে এই গ্রুপটি ভারত, বাংলাদেশ, জার্মানি, সুইডেন, যুক্তরাজ্য এবং মার্কিন যুক্তরাষ্ট্রসহ বেশ কয়েকটি দেশে নাটক পরিচালনা করেছে।
তথ্যসূত্র
https://aajkaal.in/news/kolkata/state-story-6ema
https://timesofindia.indiatimes.com/city/kolkata/53-years-on-an-actor-remembers-his-journey/articleshow/21769485.cms
প্রিয়া ভবানী শঙ্কর
প্রিয়া ভবানী শঙ্কর (জন্ম: ৩১ ডিসেম্বর ১৯৮৯) একজন ভারতীয় টেলিভিশন উপস্থাপিকা এবং চলচ্চিত্র অভিনেত্রী। তিনি মায়াদ্ধা মান (২০১৭) এবং কাদাইকুট্টি সিংগাম (২০১৮)-এ তার অভিনয়ের জন্য পরিচিত।
রাজলক্ষী কমপ্লেক্স
রাজলক্ষী কমপ্লেক্স ঢাকার উত্তরা উপশহরে অবস্থিত একটি বিপণিবিতান। এটি উত্তরার সর্বপ্রথম এবং প্রাচীনতম বিপণিবিতান। এই বিপণিবিতান বুধবার পুরো দিন এবং বৃহস্পতিবার অর্ধেক দিন বন্ধ থাকে।
প্রিয়া ভবানী শঙ্কর
প্রারম্ভিক জীবন
প্রিয়া ১৯৮৯ সালে তামিলনাড়ু জন্মগ্রহণ করেন। তার বাবা ভবানী শঙ্কর এবং মা থাঙ্গম ভবানী। তিনি বি.এস.আবদুর রহমান ক্রিসেন্ট বিজ্ঞান ও প্রযুক্তি ইনস্টিটিউট থেকে ইলেকট্রনিক্স এবং ইনস্ট্রুমেন্টেশন ইঞ্জিনিয়ারিংয়ের স্নাতক ডিগ্রির পরে ইনফসিসে একটি সফটওয়্যার ইঞ্জিনিয়ার হিসাবে তার পেশাজীবন শুরু করেছিলেন। মিডিয়া ইন্ডাস্ট্রিতে প্রবেশের পর তিনি স্নাতকোত্তর (এমবিএ) করেন।
রাজলক্ষী কমপ্লেক্স
অবস্থান
রাজলক্ষী কমপ্লেক্স ঢাকার উপশহর উত্তরার ৩ নম্বর সেক্টরে ঢাকা-ময়মনসিংহ মহাসড়কের পশ্চিম পাশে অবস্থিত।
প্রিয়া ভবানী শঙ্কর
কর্মজীবন
প্রিয়া প্রথমে তামিল টেলিভিশন চ্যানেল পুঠিয়া থালাইমুরাই-এ সংবাদপাঠিকা হিসেবে পরিচিত ছিলেন। পরে তিনি স্টার বিজয়ের টেলিভিশন ধারাবাহিক কল্যাণম মুধল কদল ভারাই-এ অভিনেত্রী হিসাবে ব্যাপক জনপ্রিয় অর্জন করেছিলেন।
রাজলক্ষী কমপ্লেক্স
ইতিহাস
রাজ্জাক উত্তরায় এই বিপণিবিতান ভবনটি প্রতিষ্ঠা করেন। এটি নির্মাণ করে রূপায়ন নামে একটি কোম্পানির মালিক আবদুল লতিফ ও মুখলেসুর রহমান নামক দুইজন ঠিকাদার। রাজলক্ষী কমপ্লেক্সের নির্মাণ কাজ ১৯৮৬ সালের মার্চ মাসে শুরু হয়। নির্মাণ কাজের শুরুতে উত্তরা ছিল জনবসতিহীন এলাকা। ১৯৯২ সালে এর নির্মাণকাজ সম্পন্ন হয়। প্রথমে কমপ্লেক্সটির তিন তলা পর্যন্ত নির্মাণ করা হয়। এরপর সোনালী ব্যাংক থেকে ঋণ নিয়ে ছয় তলার কাজ শেষ করা হয়। রাজ্জাক এই ভবনে একটি প্রেক্ষাগৃহ নির্মাণ করতে চেয়েছিলেন কিন্তু রাজউক অনুমতি দেয়নি। ভবনে বিসিকের একটি অডিটোরিয়াম ছিল। পরবর্তীতে রাজ্জাকের পরিবারও প্রেক্ষাগৃহ নির্মাণের জন্য সেটি নেওয়ার চেষ্টা করে। নিকটে একটি স্কুল থাকায় অনুমতি দেওয়া হয়নি।
বৈশিষ্ট্য
রাজলক্ষী কমপ্লেক্সের আয়তন ১২,৯৬০ বর্গফুট। এটি ছয়তলা ভবন। ভবনটি নিচে দোকান এবং উপরে নানাবিধ কার্যালয় স্থাপনের উপযোগী করে তৈরি করা হয়েছে।
ভারতী বিষ্ণুবর্ধন
ভারতী বিষ্ণুবর্ধন (জন্ম: ১৫ই আগস্ট ১৯৮৮; শুধু ভারতী নামে অধিক পরিচিত) হলেন একজন ভারতীয় চলচ্চিত্র অভিনেত্রী। তিনি মূলত কর্ণাটকের চলচ্চিত্র এবং টেলিভিশন ধারাবাহিকে তাঁর কাজের জন্য পরিচিত। ১৯৬৬ সালে, বেঙ্গালুরুতে, লাভ ইন ব্যাঙ্গালোর নামে কন্নড় চলচ্চিত্রের প্রধান ভূমিকায় অভিনয় করার মাধ্যমে তিনি একজন অভিনেত্রী হিসাবে তাঁর চলচ্চিত্র জীবন শুরু করেছিলেন। ৫০ বছরেরও বেশি সময় ধরে তাঁর চলচ্চিত্র জীবনে, ভারতী দেড়শো চলচ্চিত্রে অভিনয় করেছেন। কন্নড় ভাষায় ১০০টি চলচ্চিত্র ছাড়াও তিনি হিন্দি, তামিল, তেলুগু এবং মালয়ালম ভাষার বেশ কয়েকটি চলচ্চিত্রে অভিনয় করেছেন। তাঁর অভিনয় জীবনে, তিনি পৌরাণিক ও ঐতিহাসিক চরিত্রের পাশাপাশি একজন শিক্ষার্থী, এক রোমান্টিক মেয়ে কিংবা গ্রামীণ মেয়ে, প্রায় সকল চরিত্র নিপুণভাবে উপস্থাপন করেছেন। তাঁর এই সকলে চরিত্রে অভিনয় তাঁকে খ্যাতি অর্জন করতে দারুণভাবে সহায়তা করেছে। শ্রী কৃষ্ণদেবরায় (১৯৭০) ছবির মূল চরিত্রে তাঁর অভিনয় তাঁকে "সেরা অভিনেত্রী" বিভাগে কর্ণাটক রাজ্য চলচ্চিত্র পুরস্কার লাভ করতে সাহায্য করেছে। ২০১৭ সালে, ভারত সরকার তাঁকে পদ্মশ্রী দ্বারা সম্মানিত করেছে। ভারতী কন্নড় চলচ্চিত্র জগতে একজন করুণাময়ী মার্জিত অভিনেত্রী হিসেবে পরিচিত।
ব্যক্তিগত জীবন
ভারতী বিষ্ণুবর্ধন ১৯৪৮ সালের ১৫ই আগস্ট তারিখে ভারতের মাইসোর রাজ্যে (বর্তমানে কর্ণাটক) এক মারাঠিভাষী পরিবারে জন্মগ্রহণ করেছেন। জন্মের সময় তাঁর নাম ছিল "ভারতী দেবী রাও"। তাঁর বাবা রামচন্দ্র রাও ছিলেন একজন দর্জি এবং মা ছিলেন একজন গৃহিণী। ভারতী মল্লেশ্বরম লেডিজ অ্যাসোসিয়েশন (এমএল.এ) উচ্চ বিদ্যালয়ে পড়াশোনা করেছেন এবং তারপরে বেঙ্গালুরুতে অবস্থিত মহারাণীর মহিলা বিজ্ঞান কলেজে যোগ দেন। তিনি খেলাধুলা এবং নাচ উভয় ক্ষেত্রেই সক্রিয় থাকাকালীন সময়ে একজন বাস্কেটবল খেলোয়াড় বা অ্যাথলিট হতে চেয়েছিলেন। এমনকি কলেজের দিনগুলোতে তিনি কর্ণাটক রাজ্য স্তরের থ্রো-বল দলের প্রতিনিধিত্ব করেছেন। ১৯৬৪ সালে, তাঁর নাচ কন্নড় অভিনেতা কল্যাণ কুমারের নজর কেড়েছিল, যিনি তখনই তাঁকে লাভ ইন বেঙ্গালুরুতে অভিনয়ের জন্য নির্ধারণ করেন।
ভারতী অভিনেতা বিষ্ণুবর্ধনের সাথে ১৯৭৫ সালের ২৭শে ফেব্রুয়ারি তারিখে বেঙ্গালুরুতে একটি অনুষ্ঠানের মাধ্যমে বিবাহ বন্ধনে আবদ্ধ হন। তাঁরা কীর্তি এবং চন্দনা নামে দুটি কন্যাকে দত্তক নিয়েছেন। ড. বিষ্ণুবর্ধন ২০০৯ সালের ডিসেম্বর মাসে মারা যান।
অভিনয় জীবন
তাঁর প্রথম কন্নড় চলচ্চিত্র ছিল ডুড্ডে ডোডাপ্পা। অতঃপর তিনি লাভ ইন বেঙ্গালুরু নামক চলচ্চিত্রে অভিনয় করেন। সন্ধ্যা রাগ চলচ্চিত্রে একজন গায়কের সংবেদনশীল চরিত্রে অভিনয়ের মাধ্যমে তিনি সমালোচকদের কাছ থেকে প্রশংসা কুড়িয়েছিলেন। তিনি চলচ্চিত্র জগতে রাজকুমারের সাথে একটি সফল রোম্যান্টিক জুটি গড়তে শুরু করেছিলেন। এই কালজয়ী জুটি ১৯৭২ সাল পর্যন্ত একের পর এক জনপ্রিয় চলচ্চিত্র উপহার দিয়েছিল; সেগুলির মধ্যে শ্রী কৃষ্ণদেবরায়, বঙ্গরাধা মনুষ্য এবং মেয়র মুথুয়ান্না অতি জনপ্রিয় হয়েছিল। ভাগ্য জ্যোতি, দেবারা গুড়ি, নাগারা হোল এবং বাঙ্গারদা জিনকের মতো ব্লকবাস্টার চলচ্চিত্রে অভিনয় করার পরে তিনি বিষ্ণুবর্ধনের (যিনি তখন তাঁর স্বামী ছিলেন) সঙ্গে একটি জনপ্রিয় জুটি তৈরি করেছিলেন।
ভারতীকে হিন্দি চলচ্চিত্রের পরিচয় করিয়েছিলেন পরিচালক এ. ভীমসিংহ; ১৯৬৭ সালে মুক্তিপ্রাপ্ত মেহেরবান এবং ১৯৬৮ সালে মুক্তিপ্রাপ্ত সাধু অর শয়তান নামক দুটি চলচ্চিত্রের মাধ্যমে তিনি হিন্দি চলচ্চিত্রে প্রবেশ করেন। তিনি রাকেশ রোশনের বিপরীতে ঘর ঘর কি কাহানি, মনোজ কুমারের পুরব অর পশ্চিম, বিনোদ খান্নার সাথে হাম তুম অর ওহ এবং মেহমুদের কুঁয়ারা বাপসহ বেশ কয়েকটি হিন্দি চলচ্চিত্রে অভিনয় করেছিলেন।
তামিল ভাষায় তিনি ১৯৬৬ সালে নাদোদি ও চন্দ্রধ্যায়াম নামক চলচ্চিত্রে পার্শ্ব চরিত্রে অভিনয় করেছেন এবং দেবা চায়াল, আবালুকেন্দ্রু ওরু মানাম এবং থাঙ্গা সুরঙ্গমের মতো চলচ্চিত্রে মুথুরমন, জেমিনি গণেশন, শিবাজি গণেশন এবং এম. জি রামচন্দ্রনের মতো অভিনয়শিল্পীদের সাথে অভিনয় করেছেন।
অ্যানিয়া শ্রাবসোল
অ্যানিয়া শ্রাবসোল (Anya Shrubsole; জন্ম: ৭ ডিসেম্বর, ১৯৯১) সমারসেটের বাথে জন্মগ্রহণকারী ইংল্যান্ডের আন্তর্জাতিক প্রমিলা ক্রিকেটার। ইংল্যান্ড মহিলা ক্রিকেট দলের নিয়মিত সদস্য তিনি। দলে তিনি মূলতঃ মিডিয়াম পেস বোলার হিসেবে ভূমিকা রাখছেন। ডানহাতি মিডিয়াম পেস বোলিংয়ের পাশাপাশি নিচের সারির কার্যকরী ডানহাতি ব্যাটসম্যান তিনি। ঘরোয়া ক্রিকেটে সমারসেট মহিলা দলে খেলছেন।
প্রারম্ভিক জীবন
১৯৯০-এর দশকের শুরুতে উইল্টশায়ারের পক্ষে দু’টি মাইনর কাউন্টিজ খেলায় অংশগ্রহণকারী ইয়ান শ্রাবসোলের কন্যা তিনি। হেসফিল্ড গার্লস স্কুলে অধ্যয়ন করেছেন। সমারসেট মহিলা দলের পক্ষে যুবাদের ক্রিকেটে অংশগ্রহণ করলেও মহিলাদের কাউন্টি চ্যাম্পিয়নশীপে অনূর্ধ্ব-১৫ ও অনূর্ধ্ব-১৯ দলে খেলেছেন। তবে মাত্র ১২ বছর বয়সে কাউন্টির প্রথম একাদশে তার অভিষেক ঘটে।
মহিলাদের কাউন্টি চ্যাম্পিয়নশীপে বার্কশায়ারের বিপক্ষে অংশ নিয়ে স্টিফ ডেভিসের সাথে বোলিং উদ্বোধন করে ছয় ওভারে দুই উইকেট দখল করেন। এরফলে সমারসেট দল চার উইকেটে জয় পায়। পরের খেলায় মহিলাদের লিস্ট এ ক্রিকেটে স্টাফোর্ডশায়ারের বিপক্ষে প্রথমবারের মতো রান সংগ্রহসহ অপরাজিত ১০* রান তোলেন।
আন্তর্জাতিক ক্রিকেট
১৪ আগস্ট, ২০০৮ তারিখে দক্ষিণ আফ্রিকার বিপক্ষে তার ওডিআই অভিষেক ঘটে। বোলিং উদ্বোধনে নেমে মার্সিয়া লেটসোয়ালো’র উইকেট পান। খেলায় ইংল্যান্ড দল খুব সহজেই জয় পায়। নয়দিন পর একই দলের বিপক্ষে টুয়েন্টি২০ আন্তর্জাতিকে অভিষেক হয়। খেলায় তিনি ম্যান অব দ্য ম্যাচের পুরস্কার পান।
কৌশলগত বাজারজাতকরণ
কৌশলগত বাজারজাতকরণ হলো বাজারজাতকরণের এমন একটি প্রক্রিয়া, যদ্বারা বিভিন্নরকম কৌশল উন্নয়ন করে পরিবর্তনশীল বাজার অবস্থায় কোম্পানীর সম্পদ, সামর্থ্য ও অভিজ্ঞতার ভিত্তিতে বৈচিত্র্যায়নের মাধ্যমে কীভাবে আলাদা অবস্থান গ্রহণ করা যায়, তার রূপরেখা তৈরি করে। অর্থাৎ কৌশলগত বাজারজাতকরণ হলো সম্ভাব্য অথবা প্রকৃত বাজারের প্রতিযোগিতামূলক সুবিধা খুঁজে বের করা ও সম্পদের বণ্টন নিশ্চিতকরত তা সে সুবিধা গ্রহণ করা। কৌশলগত বাজারজাতকরণে যেসকল কৌশল উন্নয়ন করা হয় সেগুলো হলো: পণ্য কৌশল, মূল্য কৌশল, বণ্টন কৌশল এবং প্রসার কৌশল।
কৌশলগত বাজারজাতকরণ প্রক্রিয়া
কৌশলগত বাজারজাতকরণ একটি সুনির্দিষ্ট প্রক্রিয়া অনুসরণ করে:
ধাপ ১: কৌশলগত অবস্থা বিশ্লেষণ: একটি প্রতিষ্ঠান যখন বাজার উপযোগী বাজারজাতকরণ কৌশল গ্রহণের উদ্যোগ নেয়, তখন কয়েকটি বিষয়কে বিবেচনা করা জরুরি। যথা: ধাপ ২: বাজার কৌশলের নকশা প্রণয়ন: কৌশলগত বাজারজাতকরণে কৌশলের নকশা প্রণয়ন সবচেয়ে বেশি জরুরি। কারণ এই নকশার ভিত্তিতেই কৌশলগত বাজারজাতকরণের রূপরেখা নিশ্চিত হবে। এক্ষেত্রে করণীয় কাজগুলো হলো: ধাপ ৩: বাজারমুখী কার্যক্রম উন্নয়ন: বাজারমুখী কার্যক্রম উন্নয়ন বেশ জটিল এবং এপর্যায়ে বাজারজাতকারী বাজার অবস্থান গ্রহণে বিভিন্ন কৌশল গ্রহণ করে থাকেন। শুরুতেই পণ্য কৌশল গ্রহণ করতে হয়। পণ্য কৌশল নির্ধারণ করে তা বণ্টনের কৌশল নির্ধারণ করতে হয়। বণ্টন কৌশল অবশ্যই সহজতর উপায়ে বণ্টনকে নিশ্চিত করবে। এরপর পণ্যের মূল্য নির্ধারণ করতে হয়। পণ্যের মূল্য নির্ধারণ কৌশলে অবশ্যই মানসম্মত কিন্তু ক্রেতা-উপযোগী মূল্য নির্ধারণ করতে হয়। এই পণ্যটি লক্ষ্য-বাজারে যথোপযুক্ততায় পৌঁছে দিতে প্রসার কৌশল গ্রহণ করা হয়। অর্থাৎ সামগ্রিকভাবে ক্রেতার নিকট ব্র্যান্ডকে গ্রহণযোগ্য করে তোলার কৌশল গ্রহণ করা হয়। center|thumb|300px|বাজারমুখী কার্যক্রম উন্নয়নে [[বাজারজাতকরণ মিশ্রণ|বাজারজাতকরণ মিশ্রণগুলোর কৌশল গৃহীত হয়]]
ধাপ ৪: বাজারমুখী কৌশল প্রয়োগ ও ব্যবস্থাপনা: বাজারমুখী কৌশল প্রণীত হবার পর তা থেকে প্রতিষ্ঠান সুফল পায় যখন তা প্রয়োগ ও পরিচালনা সম্ভব হয়। এক্ষেত্রে প্রতিষ্ঠানকে দুটো বিষয় লক্ষ্য রাখতে হয়: এই যাবতীয় পদক্ষেপ অনুসরণের মাধ্যমে কোম্পানী তার প্রতিযোগিতা মোকাবেলা করে সাফল্যের সাথে বাজারজাতকরণ সম্পন্ন করতে পারে।
তথ্যসূত্র
মার্কেটিং
ডন্ডি বিয়ো
ডান্ডি বিয়ো (डन्डी बियो ) নেপালের গ্রামাঞ্চলের একটি খেলা, যা ২৩ মে ২০১৭ অবধি বেসরকারীভাবে জাতীয় খেলা হিসাবে বিবেচিত হত, পরে ভলিবলকে জাতীয় ক্রীড়া হিসাবে ঘোষণা করা হয়। ডান্ডি বায়ো প্রায় ছয় ইঞ্চি দীর্ঘের একটি কাঠি (ডান্ডি) এবং একটি কাঠের পিন (বায়ো) দিয়ে খেলা হয়। পিনটি হ'ল কাঠের কাঠি, এটি ভারতীয় ডাংগুলির মতোই। ডান্ডি বায়ো সংরক্ষণের জন্য সরকার কোন নীতিমালা কার্যকর করেনি এবং হ্রাসমান খেলোয়াড়দের সাথে খেলাটি শীঘ্রই বিলুপ্ত হয়ে যাওয়ার আশা করা হচ্ছে।
খেলার নিয়ম
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Biyo_and_Dandi.JPG|থাম্ব|বিয়ো ও ডান্ডি ডান্দি বায়ো দুই বা ততোধিক খেলোয়াড় খেলেন। কাঠের পিনটি মাটির চার ইঞ্চি গভীর গর্তে রাখা থাকে। একজন খেলোয়াড় লাঠিটির এক প্রান্ত গর্তের ভিতরে রাখে এবং অন্য প্রান্তটি ধরে রাখে। খেলোয়াড় ডান্ডি দিয়ে খোঁচা মেরে বাতাসে পিনটি ছুঁড়ে মারে যখন 'ফিল্ডার' নামে পরিচিত অন্যান্য খেলোয়াড়েরা পিনটি ধরার চেষ্টা করে। যদি কোনও ফিল্ডার বাতাসে পিনটি ধরে ফেলতে পারে, তবে ঐ খেলোয়াড়ের পালা শেষ এবং ক্যাচ ধরা ফিল্ডার ডান্ডি পায়। যদি পিনটি পরিবর্তে মাটিতে আঘাত করে, তবে খেলোয়াড় স্কোর করতে খেলবে। ফিল্ডারদের একজন তখন পিনটি গর্তের মধ্যে ফেলার জন্য ঢিল মারে আর ঐ খেলোয়াড় পিনটিকে আঘাত করার চেষ্টা করে। পিনটি যদি গর্তে যায় তবে প্লেয়ারটির পালা শেষ হয়ে যায় এবং খেলোয়াড়ের জমা হওয়া পয়েন্টগুলি স্বয়ংক্রিয়ভাবে শূন্য হয়ে যায়। পিনটি যদি গর্তে না যায় তবে প্লেয়ার লাঠি দিয়ে এক প্রান্তে পিনটি আঘাত করে স্কোর করতে খেলেন।
খেলাটি বেশিরভাগ নেপালি যুবকরা খেলত এবং আধুনিক খেলনা এবং গেম উপলভ্য না থাকায় ১৯৮০ এবং ১৯৯০ এর দশকে খুব জনপ্রিয় ছিল। কাঠমুন্ডুর মহারাজগঞ্জের সুবোধ ছেত্রি আনুষ্ঠানিকভাবে সর্বকালের সেরা ডান্ডি বায়ো খেলোয়াড় হিসাবে বিবেচিত।
ডান্ডি বায়ো হ'ল এমন অনেক গেমগুলির মধ্যে একটি যা স্থানীয়ভাবে গ্রামীণ অঞ্চলে স্থানীয় সরঞ্জাম এবং কৌশল ব্যবহারের প্রতিফলন ঘটায়। আধুনিক খেলার মধ্যে ডান্দি বায়ো ক্রিকেটের কাছাকাছি। খেলোয়াড়কে "ব্যাটসম্যান" এবং অন্যান্য খেলোয়াড়ের সাথে "ফিল্ডারদের" তুলনা করা যেতে পারে।
ডান্দি বায়ো অ্যাসোসিয়েশন প্রায় দুই দশক আগে খেলাটির পরিচালনা কমিটি হিসাবে প্রতিষ্ঠিত হয়েছিল। পাবলিক সার্ভিস ডে উপলক্ষে প্রতিবছর একটি ডান্ডি বায়ো ইভেন্ট হয় যা সেপ্টেম্বরের প্রথম সপ্তাহে পড়ে।
টিপ-ক্যাট একটি অনুরূপ ব্রিটিশ খেলা, এবং ডাংগুলি একই জাতীয় ভারতীয় খেলা।
রাহুল বসু
রাহুল বসু ( জন্ম জুলাই ২৭, ১৯৬৭) একজন বাঙালি ভারতীয় অভিনেতা, চিত্রনাট্যলেখক, পরিচালক এবং সমাজকর্মী। তাকে বলিউডের পেয়ার কি সাইড এফেক্টস, ঝঙ্কার বিটস্‌ এর মতো চলচ্চিত্রে দেখা গেছে। ২০১৩ সালের বাংলা, তামিল-হিন্দি চলচ্চিত্র বিশ্বরূপম-এও তিনি অভিনয় করেন।
পল পার্কার
পল উইলিয়াম জাইলস পার্কার (Paul Parker; জন্ম: ১৫ জানুয়ারি, ১৯৫৬) বুলাওয়াও এলাকায় জন্মগ্রহণকারী জিম্বাবুয়ীয় বংশোদ্ভূত সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের শুরুরদিকে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ডারহাম, নাটাল, সাসেক্স ও কেমব্রিজ বিশ্ববিদ্যালয় দলের প্রতিনিধিত্ব করেন ‘পর্কি’ ডাকনামে পরিচিত পল পার্কার। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
হোরশ্যামের কলিয়ার্স স্কুলে অধ্যয়নের পর কেমব্রিজের সেন্ট ক্যাথরিন্স কলেজে অধ্যয়ন করেন। সেখানে থেকেই স্নাতকোত্তর ডিগ্রী লাভের পর তিনবার ব্লুধারী হন। প্রথম-শ্রেণীর ক্রিকেটার হিসেবে কেমব্রিজ বিশ্ববিদ্যালয় ক্লাবের প্রতিনিধিত্ব করেন। এছাড়াও, ডারহাম ও সাসেক্স দলে খেলেন। তন্মধ্যে, ১৯৮৮ থেকে ১৯৯১ সাল পর্যন্ত সাসেক্সের অধিনায়কের দায়িত্ব পালন করেছেন তিনি। সবমিলিয়ে ৩৭১টি প্রথম-শ্রেণীর খেলাসহ ৩৪১টি লিস্ট এ খেলায় অংশ নেন।
কেমব্রিজ বিশ্ববিদ্যালয়ের পক্ষে তার প্রথম-শ্রেণীর ক্রিকেটের অভিষেক পর্বটি বেশ নাটকীয় পর্যায়ের ছিল। ০, ১৬, ৮, ৮ ও ২ রান তোলার পর এসেক্সের বিপক্ষে ২১৫ রানের বিশাল ইনিংস খেলেন। এরপর আবারও জোড়া শূন্য রান, ৪০ ও ১৪৮ রান করেন। বিশ্ববিদ্যালয়ে থাকাকালীন তিনবার ব্লুধারী হন। রাগবি খেলায় ব্লু লাভের সম্ভাবনা আঘাতের কারণে হয়ে উঠেনি। সাসেক্স দলে অধিনায়কত্ব করে বেশ সুনাম কুড়িয়েছিলেন।
১৯৭৬ সাল থেকে ১৯৯৩ সাল পর্যন্ত পল পার্কারের প্রথম-শ্রেণীর খেলোয়াড়ী জীবন চলমান ছিল। ১৯৮০-এর দশকে বেশ কয়েকজন এক টেস্টের বিস্ময়কারীদের অন্যতম ছিলেন পল পার্কার। তিনি অনেকটা দূর্ভাগ্যের শিকারে পরিণত হয়েছিলেন। বিনোদনধর্মী ও সঠিকমানের মাঝারিসারির ব্যাটসম্যান ছিলেন তিনি। স্পিন বোলিংয়ের বিপক্ষে বেশ ভালো খেলতে পারতেন ও উইকেটে দ্রুততার সাথে রান সংগ্রহে মনোযোগী হতেন। কভার অঞ্চলে তার ফিল্ডিংয়ের মান ছিল দূর্দান্ত ও অনেক ক্রিকেটবোদ্ধাই তাকে কার্যকর অল-রাউন্ডার হিসেবে ভাবতে থাকেন।
হাল্কা-পাতলা গড়নের অধিকারী পল পার্কার দ্রুততার সাথে পায়ের কাজ করতে পারতেন। সচরাচর স্পিন বোলিংয়ের বিপক্ষে বেশ ভালো খেলতেন। খুব দ্রুত উইকেটে দৌঁড়ুতে পারতেন। ফলে, নিজেকে একদিনের খেলার উপযোগী হিসেবে গড়ে তোলেন। কভার অঞ্চলে দূর্দান্ত ফিল্ডিং করতেন। নিজের সেরা দিনগুলোয় ডেরেক র‍্যান্ডল ও ডেভিড গাওয়ারের কাতারে নিয়ে যেতেন।
সাসেক্স দলে চার বছর অধিনায়কত্ব করেন। এরপর, প্রথম-শ্রেণীর খেলায় আচমকা জেগে উঠা ডারহাম দলে যোগদান করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন পল পার্কার। ২৭ আগস্ট, ১৯৮১ তারিখে ওভালে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ধ্রুপদী শৈলীর মাঝারিসারির ব্যাটসম্যান ছিলেন পল পার্কার। তবে, দূর্ভাগ্যবশতঃ ওভালে সফরকারী অস্ট্রেলিয়া দলের বিপক্ষে একটিমাত্র টেস্টে অংশগ্রহণের সুযোগ পেয়েছিলেন। ১৯৮১ সালে ইংল্যান্ড দলের সাথে অস্ট্রেলিয়া গমন করেন। অ্যাশেজ সিরিজের চূড়ান্ত টেস্টে ০ ও ১৩ রান সংগ্রহ করতে পেরেছিলেন।
পরবর্তী শীতকালে ইংল্যান্ড দলের সদস্যরূপে তাকে ভারত ও শ্রীলঙ্কা গমনার্থে দলে রাখা হয়নি। এরপর আর তাকে দল নির্বাচকমণ্ডলীর দৃষ্টিতে দেখা যায়নি।
ব্যক্তিগত জীবন
পেশাগত জীবনে বিদ্যালয়ের শিক্ষক ছিলেন। খেলা থেকে অবসর গ্রহণের পর টনব্রিজে ক্লাসিকসের শিক্ষক হন। ক্রীড়া সাংবাদিকের সন্তান ছিলেন পল পার্কার। বর্তমানে তিনি কেন্টের টনব্রিজ স্কুলে ক্লাসিকস ও মডার্ন ল্যাঙ্গুয়েজেস বিষয়ে শিক্ষাদান করছেন। হিল সাইডে প্রধানশিক্ষক ছিলেন। ব্যক্তিগত জীবনে বিবাহিত তিনি। তার সন্তান জ্যামি পার্কার প্রথম-শ্রেণীর ক্রিকেটে অংশ নিয়েছেন।
বুড়িমারী কমিউটার
বুড়িমারী কমিউটার (ট্রেন নং ৬৫−৬৬ ও ৭১−৭২) বাংলাদেশ রেলওয়ে কর্তৃক পরিচালিত বাংলাদেশের একটি কমিউটার ট্রেন। এটি লালমনিরহাটের লালমনিরহাট রেলওয়ে স্টেশন থেকে বুড়িমারী রেলওয়ে স্টেশন পর্যন্ত চলাচল করে।
লালমনিরহাট−বুড়িমারী রুটে এই ট্রেনের পাশাপাশি ৪৫৫−৪৫৬ লোকাল চলাচল করে। ট্রেনটি লালমনিরহাট রেল বিভাগের আওতাধীন। ট্রেনটি করোনাভাইরাসের মহামারীর কারণে বন্ধ রয়েছে।
রোলিং স্টক
এটি লালমনি কমিউটার ও দিনাজপুর কমিউটারের সাথে রেক শেয়ার করে চলে।
৬৪ ডাউন লালমনি কমিউটার লালমনিরহাট পৌঁছলে তা ৬৫−৬৬ বুড়িমারী কমিউটার হয়ে লালমনিরহাট−বুড়িমারী−লালমনিরহাট রুটে চলাচল করে। পরে তা লালমনিরহাট পৌঁছলে আবার ৬৩ আপ লালমনি কমিউটার হয়ে পার্বতীপুর পর্যন্ত চলাচল করে।
নখাগ্রে ব্রহ্মাণ্ড
নখাগ্রে ব্রহ্মাণ্ড হল স্টিভেন হকিং রচিত তত্ত্বীয় পদার্থবিজ্ঞান বিষয়ক বই। এটি ২০০১ সালে প্রকাশিত হয়। বইটিকে ১৯৮৮ সালে প্রকাশিত মাল্টি-মিলিয়ন-কপি বিক্রি হওয়ার কালের সংক্ষিপ্ত ইতিহাস বইয়ের অনুবর্তী পর্ব বলে গণ্য করা হয় এবং এতে কিছু বিষয় হালনাগাদ করা হয়।
বিষয়বস্তু
হকিং এই বইতে লুকাসীয় অধ্যাপকের কাজ সম্পর্কিত বিভিন্ন বিষয় সাধারণ পাঠকদের নিকট তুলে ধরেছেন, যেমন গদেল ইনকম্পিটনেস থিওরম, এবং কোয়ান্টাম বলবিজ্ঞানের পি-ব্রান্স। তিনি আধুনিক পদার্থবিজ্ঞানের ইতিহাস ও মূলনীতি সম্পর্কে ধারণা প্রদান করেন। তিনি আইনস্টাইনের আপেক্ষিকতার সাধারণ তত্ত্ব ও রিচার্ড ফেনম্যানের ধারণাকে সমন্বয় করে একটি একত্রিত সম্পূর্ণ তত্ত্ব দাড় করার চেষ্টা করেন, যার মাধ্যমে মহাবিশ্বে যা ঘটছে তা সম্পর্কিত বিস্তারিত বিবরণ দেওয়া সম্ভব হবে।
পুরস্কার
দ্য ইউনিভার্স ইন আ নাটশেল বইটি ২০০২ সালে বিজ্ঞান বিষয়ক বই শাখায় অ্যাভেন্টিস পুরস্কার লাভ করে।
বাবা যাদব
বাবা যাদব (Baba Yadav, बाबा यादव) ভারতীয় বাংলা এবং হিন্দি চলচ্চিত্রের একজন নৃত্য পরিচালক। বাবা যাদব অনেক চলচ্চিত্রে পরিচালকের দায়িত্বও গ্রহণ করেন।
হাঙ্গেরির কাউন্টি
হাঙ্গেরি প্রশাসনিকভাবে ১৯ টি কাউন্টিতে (মেগিয়েক, একবচন: মেগিয়ে) এবং রাজধানী শহর (ফ্যাভেরোস) বুদাপেস্ট।  কাউন্টিগুলি আরও ১৭৮ টি জেলায় (জারোসোক, একবচন: জরাস) বিভক্ত হয়েছে।  রাজধানী বুদাপেস্ট ২৩ টি জেলাতে (কেরালিটেক, একক: কেরলেট) বিভক্ত।
কাউন্টির অধিকার ২৩ টি শহরে রয়েছে (মেগিয়েই জোগি ভেরোসোক, একবচন: মেগিয়েই জোগো ভ্রোস),  এগুলি   কখনও কখনও নগর কাউন্টি নামে পরিচিত।  এই শহরগুলির স্থানীয় কর্তৃপক্ষগুলির ক্ষমতা প্রসারিত রয়েছে তবে তারা স্বাধীন আঞ্চলিক ইউনিট নয়।
নামের উৎপত্তি
হাঙ্গেরি লাতিন শব্দ কমিট্যাটাস শব্দটি থেকে এসেছে যা মূলত সহকর্মী বা পুনরায় সদস্য হিসাবে দাঁড়িয়েছিল। প্রাথমিক ও উচ্চ মধ্যযুগে, উপাধিটি এসেছে হাঙ্গেরির কিংডমের বিশেষত (তবে একচেটিয়াভাবে নয়) অর্থ "কাউন্টি হেড" এর অর্থ হিসাবে বিভিন্ন অর্থ ব্যবহৃত একটি মহৎ উপাধি।
হাঙ্গেরীয় শব্দ মেগি সম্ভবত দক্ষিণ স্লাভিক মেডজা (মেইয়া, међа) থেকে উদ্ভূত যার অর্থ প্রায় আঞ্চলিক সীমানা। ঘুরেফিরে স্লাভিক শব্দটি একটি সাধারণ ইন্দো-ইউরোপীয় মূলের মাধ্যমে লাতিন মিডিয়াস (মাঝারি) এর সাথে সম্পর্কিত।  মূল শব্দটি এখনও বর্তমান স্লাভিক ভাষায় ব্যবহৃত হয়, যেমন স্লোভাক ভাষায় (মেদজা হিসাবে), স্লোভেনীয় (মেজা হিসাবে), সার্বিয়ান এবং ক্রোয়েশিয়ান (međa, међа) তে একই অর্থে ব্যবহৃত হয়েছে এবং মনে হয়,  প্রাথমিকভাবে, হাঙ্গেরীয় ভাষায় একটি কাউন্টির সীমানা।  হাঙ্গেরিয়ান ভাষায় একই উত্সটির আরেকটি শব্দ (mezsgye) যার অর্থ সীমান্তভূমি।
হাঙ্গেরীয় শব্দ ইস্পান (কাউন্টি হেড) দক্ষিণ স্লাভিক শব্দ জউপান (жупан) থেকে এসেছে, যা হাঙ্গেরীয়দের আগমনের আগে কার্পাথিয়ান বেসিনে বসবাসকারী স্লাভরা ব্যবহার করেছিল এবং বিভিন্ন আঞ্চলিক ইউনিটের প্রধান হয়ে দাঁড়িয়েছিল। মধ্যযুগীয় সার্বিয়ার শাসক উপাধি হিসাবেও শিরোনাম জুপান ব্যবহৃত হত।
কাউন্টির তালিকা
এ ছাড়া ৫টি শহর যা কাউন্টির সমাান:
ইতিহাস কাউন্টি (১৮৬৭ - ১৯২০)
১৮৬৭ সালের অস্ট্রো-হাঙ্গেরিয়ান সমঝোতার পরে, ১৮৬৮ সালে ট্রান্সিলভেনিয়া যথাযথভাবে হাঙ্গেরির কিংডমের সাথে পুনরায় মিলিত হয় এবং রিজেকা শহর ও জেলা স্বায়ত্তশাসিত ঘোষণা করে।  ১৮৬৯ সালে, রাজ্য আদালতগুলি সংগঠিত হওয়ায় কাউন্টিগুলি এখতিয়ারের ক্ষমতাগুলি (আদালত) হারাতে থাকে।  কাউন্টিগুলির আধুনিকায়ন তখন দুটি পদক্ষেপে উপলব্ধি করা হয়েছিল।
প্রথমত, ১৮৭০ সালের পার্লামেন্টের আইনটি বিভিন্ন পৌরসভা (স্বশাসন পরিচালনকারী) প্রশাসনিক ইউনিটের আইনী অবস্থান এবং অভ্যন্তরীণ প্রশাসনিক কাঠামোকে একীভূত করে প্রায় সমস্ত ঐতিহাসিক সুযোগ-সুবিধাকে বাতিল করে দেয়। তবে, পৌরসভা আইনটি পৌরসভার ঐতিহাসিক নাম এবং আধিকারিকদের ধরে রেখেছে এবং তাদের অঞ্চলগুলিকে সাধারণভাবে স্পর্শ করেনি, সুতরাং 184-পূর্ববর্তী সময়ের মতো এখনও কাউন্টিগুলির অঞ্চল এবং নামগুলি মূলত মিলিত হয়েছিল।  তবে, ৫ টি কাউন্টি (হাঙ্গেরিতে যথাযথভাবে 49, ট্রান্সিলভেনিয়ায় 8 এবং ক্রোয়েশিয়ার 8) এর পাশাপাশি 89 টি শহর রয়েছে যেখানে 1870 আইন দ্বারা অনুমোদিত, ঐতিহাসিক রাজকীয় সুবিধাযুক্ত শহরগুলি এবং অন্যান্যগুলি সহ পৌরসভার অধিকার ছিল আঞ্চলিক পৌরসভা (হাঙ্গেরির যথাযথভাবে 3 এবং ট্রান্সিলভেনিয়ায় 18), সুবিধাভোগী জেলাগুলি, সজাকেলি ভূমি এবং ট্রান্সিলভেনিয়ান স্যাকসনস এবং অন্যান্যগুলির তথাকথিত আসনগুলি সহ।  সুতরাং, পৌরসভা প্রতিষ্ঠানের মোট সংখ্যা ছিল 175 কেন্দ্রীয় হাঙ্গেরীয় সরকারের সরাসরি নিয়ন্ত্রণে, যার মধ্যে প্রায় তৃতীয়াংশ একটি কাউন্টি ছিল।
মইদুল ইসলাম
মইদুল ইসলাম বাংলাদেশের বরিশাল জেলার রাজনীতিবিদ ও তৎকালীন বাকেরগঞ্জ-৪ (বরিশাল-)) আসনের সাবেক সংসদ সদস্য।
প্রাথমিক জীবন
মইদুল ইসলাম বরিশাল জেলার মেহেন্দীগঞ্জ উপজেলায় জন্মগ্রহণ করেন।
রাজনৈতিক জীবন
মইদুল ইসলাম মেহেন্দীগঞ্জ উপজেলা আওয়ামী লীগের সভাপতি ও বরিশালের জেলা পরিষদ চেয়ারম্যান। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন বাকেরগঞ্জ-৪ (বরিশাল-৪) আসন থেকে সংসদ সদস্য নির্বাচিত হন।
আজিম দার
আজিম দার (জন্ম ১১ ডিসেম্বর ১৯৯৬) একজন পাকিস্তানি ক্রিকেটার।  ২ নভেম্বর ২০১৭ তারিখে ২০১৭-১৮ কায়েদ-ই-আজম ট্রফিতে খান রিসার্চ ল্যাবরেটিজের হয়ে তিনি প্রথম-শ্রেণীর ক্রিকেটে অভিষেক করেন।
পাকিস্তানে স্থানান্তরিত হওয়ার আগে দার স্কটল্যান্ডের প্রতিনিধিত্ব করেছিলেন এবং তাদের ২০১৬ অনূর্ধ্ব-১৯ বিশ্বকাপ দলের সদস্য ছিলেন।
মাকাল
মাকাল বা মাকাল ফল (Redball snakegourd) (Trichosanthes tricuspidata) হচ্ছে Cucurbitaceae পরিবারের Trichosanthes গণের একটি লতানো উদ্ভিদ। মাকাল শব্দটি বাংলা প্রবাদে বাজে অর্থে ব্যবহৃত হলেও এর প্রাচীন নাম ছিল মহাকাল যা ভেষজ গুণে অত্যন্ত সমৃদ্ধ। এই নামটি বিকৃত হয়ে কালে কালে 'মাকাল' নামে বাংলায় স্থান হয়েছে।
মাকালকে আরবিতে হানজাল, সংস্কৃতিতে দেব দালিকা এবং হিন্দিতে ইন্দ্রায়ন বলা হয়। এর বৈজ্ঞানিক নাম সিট Citrullus colocynthis। উদ্যান তত্ত্ববিদ উইলিয়াম মিথিউস মাকালকে অন্তসার শূন্য ফল বলে অভিহিত করেছেন।
গঠন
মাকাল গাছ মূলত লতাজাতীয় বহুবর্ষজীবী উদ্ভিদ। চৈত্র বৈশাখে মাকাল গাছে সাদা ধবধবে ফুল ধরে। শ্রাবণ-ভাদ্রে মাকাল ফল পাকে। তখন মনকাড়া এই ফলটিকে আপেলের মতো দেখা যায়। দেখতে আপেলের মতো এই মাকাল ফলটি। গাছে ধরা অবস্থায় মাকাল ফলের মতো সুন্দর ফল সত্যি খুব কম দেখা যায়, তবে ভেতরটা খুবই কদর্য। এটি জঙ্গল বা বাড়ির বড় বড় গাছকে আশ্রায় করে ধীরে ধীরে বেড়ে ওঠে। মাকাল গাছ লম্বায় ৩০ থেক ৪০ ফুট পর্যন্ত হয়ে থাকে। এর পাতায় থাকে অনেকগুলো খাঁজ। মাকাল ফল কাঁচা অবস্থায় গাঢ় সবুজ, কিছুদিন পর হলুদ ও পাকলে লাল বর্ণ ধারণ করে।
প্রাপ্তিস্থান
মাকাল ফলের আদি নিবাস তুর্কি। তুর্কি থেকে এশিয়া ও আফ্রিকা মহাদেশে গাছটি বিস্তার লাভ করে। সারা পৃথিবীতে এর ৪২টি প্রজাতি দেখতে পাওয়া যায়। এর মধ্যে বাংলাদেশে দেখতে পাওয়া যায় প্রায় ১২টি প্রজাতি।
লোককথা
মাকাল ফল নিয়ে বৃহত্তর ময়মনসিংহে নানা ধরনের প্রবাদ আছে। এরকম এটি প্রবাদ হচ্ছে:- এক সুন্দরী গৃহবধূ রাতের অন্ধকারে শাশুড়িকে বিষ প্রয়োগে হত্যার ষড়যন্ত্র করে। কিন্তু দুর্ভাগ্যক্রমে ওই বিষ তাকেও খেতে হয়। বিষক্রিয়ায় দুজনই মারা যায়। মৃত্যুুর আগে শাশুড়ি পুত্রবধূকে অভিশাপ দেয়। ওই অভিশাপেই গৃহবধূ মাকাল ফলে পরিণত হয়। যার বাইরের রূপই সুন্দর, কিন্তু ভেতরটা কালো।
ঔষধি গুনাগুন
ভেতরে কালো হলেও এটির রয়েছে ভেষজ উপকার। ভারতীয় চিকিৎসকরা মনে করেন যে মাকাল ফল এক সময় হাঁপানি, নাক ও কানের ক্ষত এমন কি কুষ্ঠ রোগেও ব্যবহৃত হয়েছে। যুগ যুগ পুরনো মাথা ব্যথার জন্যে তেল দিয়ে মিশ্রিত মাকালের শিকড় খুব উপযোগী। কবিরাজি মতে, মাকাল গাছের শিকড় কোষ্ঠকাঠিন্য ও বদহজমের ওষুধ তৈরিতে কাজে লাগে। কফ ও শ্বাস কষ্ট নিরাময়েও মাকাল ফলদায়ক। আধুনিক ওষুধশিল্পে এ ফলের নির্যাস থেকে তৈরি ওষুধ ল্যাক্সেটিভ হিসেবে ব্যাপক ব্যবহৃত হয়।
ব্যবহার
মাকাল ফলের বীচি ও আঁশ শুকিয়ে গুড়ো করে পানিতে দ্রবীভূত করে ফসলে প্রয়োগ করা যায়। এই দ্রবণ ফসলের পোকামাকড়, ইঁদুর ও রোগ-বালাই দমনে বিষ হিসেবে কাজ করে। এর বিষ ফসলের জন্য ক্ষতিকর নয়।
বিলুপ্তির কারন
নানা কারণে প্রাকৃতিক বন উজাড় হওয়ায় এটি হারিয়ে যাচ্ছে। দেশি-বিদেশি নানা ধরনের কীটনাশকের প্রভাবে পরিবেশবান্ধব মাকালের বিষ আর কেউ কিনতে চায় না। বাজারেও পাওয়া যায় না।
প্রসন্ন জয়াবর্ধনে
ঘরোয়া প্রথম-শ্রেণীর শ্রীলঙ্কান ক্রিকেটে বাসনাহিরা সাউথ, ব্লুমফিল্ড ক্রিকেট ও অ্যাথলেটিক ক্লাব, কলম্বো ক্রিকেট ক্লাব, নন্দেস্ক্রিপ্টস ক্রিকেট ক্লাব, সেবাস্টিয়ানিটিজ ক্রিকেট ও অ্যাথলেটিক ক্লাব, সিংহলীজ স্পোর্টস ক্লাব এবং ইংল্যান্ডের মেরিলেবোন ক্রিকেট ক্লাবের (এমসিসি) প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী প্রদর্শন করেছেন প্রসন্ন জয়াবর্ধনে।
প্রথম-শ্রেণীর ক্রিকেট
১৯৯৭-৯৮ মৌসুম থেকে ২০১৫ সাল পর্যন্ত প্রসন্ন জয়াবর্ধনে’র প্রথম-শ্রেণীর খেলোয়াড়ী জীবন চলমান ছিল। সেন্ট সেবাস্টিয়ানিটিজ কলেজের ছাত্র ছিলেন ও তিন বছর বিদ্যালয় দলের পক্ষে খেলেন। এন.সি.সি’র পক্ষে প্রথম বিভাগে ক্রিকেট খেলেন।
১৯৯৮ সালে ১৯ বছর বয়সী প্রসন্ন জয়াবর্ধনেকে ইংল্যান্ড গমনার্থে দলে রাখা হয়। কিন্তু ঐ সফরে তিনি নিজেকে মেলে ধরতে পারেননি। ২০০০ সালে উদীয়মান প্রতিভাধর কুমার সাঙ্গাকারা’র উত্থানে তাকে বেশ ম্রিয়মান করে ফেলে। এরপর, রমেশ কালুবিতরাণা’র সাথে তাকে শক্ত প্রতিদ্বন্দ্বিতায় অবতীর্ণ হতে হয়। তাসত্ত্বেও, শ্রীলঙ্কা দলের পক্ষে কয়েকটি খেলায় তিনি অংশ নিতে পেরেছিলেন। সাঙ্গাকারা’র সাথে তাকেও এপ্রিল, ২০০৪ সালে জিম্বাবুয়ের বিপক্ষে খেলার জন্যে আমন্ত্রণ জানানো হয়।
আন্তর্জাতিক ক্রিকেট
সমগ্র খেলোয়াড়ী জীবনে আটান্নটি টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন প্রসন্ন জয়াবর্ধনে। টেস্ট ক্রিকেটে দলের স্থায়ী উইকেট-রক্ষকের মর্যাদাপ্রাপ্ত হয়েছিলেন। ২৮ জুন, ২০০০ তারিখে ক্যান্ডিতে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৩ জানুয়ারি, ২০১৫ তারিখে ওয়েলিংটনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
কুমার সাঙ্গাকারাকে নিয়মিত উইকেট-রক্ষক-ব্যাটসম্যান হিসেবে খেলানোর কারণে তাকে তিন নম্বর অবস্থানে সারাদিন খেলতে বাঁধার সম্মুখীন হতে হয়। দল নির্বাচকমণ্ডলী টেস্ট খেলার জন্যে শুধুই উইকেট-রক্ষণে অভিজ্ঞ খেলোয়াড় রাখতে চান। ফলে, তাদের উভয়কেই একই দলে রাখা হয়। সাঙ্গাকারাকে শীর্ষসারির ব্যাটসম্যান ও জয়াবর্ধনেকে নিচেরসারিতে উইকেট-রক্ষণে খেলানো হয়।
জুন, ২০০০ সালে ক্যান্ডিতে পাকিস্তানের বিপক্ষে টেস্ট অভিষেক পর্ব সম্পন্ন হয় তার। প্রথম তিনদিন বৃষ্টির কারণে খেলা আয়োজন করা সম্ভব হয়নি। ২০০৬-০৭ মৌসুমে নিউজিল্যান্ড গমন করেন ও নিজেকে টেস্ট দলে প্রতিষ্ঠিত করতে সক্ষম হন। ব্যাট হাতে নিয়ে বাংলাদেশের বিপক্ষে নিজস্ব প্রথম শতরানের ইনিংস খেলেন।
নভেম্বর, ২০০৭ তারিখে অস্ট্রেলিয়ার বিপক্ষে অনুষ্ঠিত সিরিজের প্রথম টেস্টে সাঙ্গাকারা’র আঘাতপ্রাপ্তিতে গ্লাভস হাতে নামার সুযোগ পান। ডিসেম্বরে ইংল্যান্ডের বিপক্ষে টেস্ট সিরিজে অংশ নেন। দুইটি অর্ধ-শতরান ও নয়টি ক্যাচ গ্লাভসবন্দী করেন। ২৭ মে, ২০১১ তারিখে কার্ডিফের সলেক স্টেডিয়ামে ধৈর্য্যশীল ১১২ রানের ইনিংস খেলেছিলেন তিনি।
আন্তর্জাতিক ক্রিকেট খেলা থেকে আনুষ্ঠানিকভাবে অবসর গ্রহণের কথা ঘোষণা না করলেও এপ্রিল, ২০১৫ সালের পর থেকে তাকে আর খেলতে দেখা যায়নি।
পুষ্পবন্ত প্রাসাদ
পুষ্পবন্ত প্রাসাদ বা কুঞ্জবন প্রাসাদ ত্রিপুরার একটি প্রাচীন রাজকীয় প্রাসাদ। এটি ১৯১৭ সালে মহারাজা বীরেন্দ্র কিশোর মাণিক্য দ্বারা নির্মিত হয়। এটি ২০১৮ সাল পর্যন্ত ত্রিপুরার রাজভবন হিসেবে ছিল, যা পরবর্তীতে স্থানান্তরিত হয়। প্রাসাদটিকে বর্তমানে জাতীয় পর্যায়ের সাংস্কৃতিক জাদুঘর হিসেবে গড়ে তোলার জন্য কাজ চলছে।
ইতিহাস
পুষ্পবন্ত প্রাসাদ হল ত্রিপুরার পূর্ববর্তী রাজভবন। এটি মহারাজা বীরেন্দ্র কিশোর মাণিক্য দেববর্মণ বাহাদুর (১৯০৯ -১৯২৩) নির্মাণ করেছিলেন। তিনি উজ্জয়ন্ত প্রাসাদ থেকে উত্তরে প্রায় এক কিলোমিটার দূরে অবস্থিত কুঞ্জবন নামক টিলার উপর এটির জন্য স্থান নির্বাচন করেন। কুঞ্জবন স্থানটিতে অবস্থিত হওয়ায় এটিকে কুঞ্জবন প্রাসাদও বলা হয়ে থাকে। প্রাসাদটি ১৯১৭ সালে নির্মিত হয়। পরে এটিকে পুষ্পবন্ত প্রাসাদ নামে নামকরণ করা হয়। এটি মোট ১.৭৬ হেক্টর জমির উপর স্থাপিত।
এটি ত্রিপুরার মাণিক্য রাজাদের অতিথিশালা হিসেবেও ব্যবহৃত হত। নোবেল বিজয়ী রবীন্দ্রনাথ ঠাকুর সাতবার ত্রিপুরা ভ্রমণ করেছিলেন, তার সাথে ত্রিপুরার রাজপরিবারের ঘনিষ্ঠ সম্পর্ক ছিল। ১৯২৬ সালে তাঁর শেষ ত্রিপুরা ভ্রমণের সময়, ঠাকুর পুষ্পবন্ত প্রাসাদে অবস্থান করেছিলেন। ১৯৪১ সালের মে মাসে, মহারাজা বীর বিক্রম কিশোর মানিক্য একটি অনুষ্ঠানের মাধ্যমে এখানে ঠাকুরের ৮০ তম জন্মদিন পালন করেন।
১৯৪৯ সালে ত্রিপুরা রাজ্যটি ভারতীয় ইউনিয়নের সাথে যুক্ত হওয়ার পর, ৪.৩১ একরের প্রাসাদটি প্রধান কমিশনারের বাংলো হিসেবে এবং তারপরে ২০১৮ সাল পর্যন্ত রাজভবন হিসেবে কাজ করে। ২০১৮ সালে রাজভবনটিকে নতুন একটি ভবনে স্থানান্তরিত করা হয়। বর্তমানে পার্কের দক্ষিণ দিকটি সর্বসাধারণের জন্য উন্মুক্ত করা হয়েছে এবং এর নামকরণ করা হয়েছে রবীন্দ্র কানন।
নতুন জাদুঘর
ভারতের রাষ্ট্রপতি দ্রৌপদী মুর্মু, ২০২২ সালে ১৪ অক্টোবর, এই পুরাতন রাজকীয়, পুষ্পবন্ত প্রাসাদে ত্রিপুরার প্রথম ডিজিটাল জাদুঘরের ভিত্তিপ্রস্তর স্থাপন করেন। ত্রিপুরা সরকার রাজ্যে পর্যটন বাড়াতে এই প্রকল্পের জন্য বাজেট অনুমোদন করে।
হাবরা রেলওয়ে স্টেশন
এই স্টেশনের কোড হল এইচবি। এই স্টেশনটি হাবরা শহরে পরিষেবা প্রদান করে।
ইতিহাস
হাবড়া কলকাতা শহরতলি রেলওয়ের শিয়ালদহ–হাসনাবাদ–বনগাঁ–রানাঘাট লাইনে অবস্থিত। ১৮২৮-৮৪ সালে বেঙ্গল সেন্ট্রাল রেলওয়ে কোম্পানি বনগাঁ হয়ে দমদম থেকে খুলনার (বর্তমান বাংলাদেশে) মধ্যে সংযোগ লাইন নির্মিত করে। ১৯৬৩-৬৪ সালে সিলাহ-দম দম-বারাসাত-অশোক নগর-বনগাঁও সেক্টরের লাইন বিদ্যুতায়িত করা হয়েছিল।
পরিকাঠামো
স্টেশনটিতে মোট ৩টি প্লাটফর্ম রয়েছে। এখানে সংরক্ষিত ও অসংরক্ষিত - উভয় প্রকার রেল টিকিট সংগ্রহের ব্যবস্থা রয়েছে। স্টেশনে পানীয় জলের ব্যবস্থা রয়েছে।
সমীর মণ্ডল
প্রথম জীবন ও শিক্ষা
পশ্চিমবঙ্গের উত্তর চব্বিশ পরগণার একটি ছোট গ্রাম বাল্টিতে সমীর মণ্ডলের জন্ম। উনি ১৯৭৫ সালে গভর্নমেন্ট কলেজ অফ আর্ট এন্ড ক্রাফট থেকে চারুকলায় স্নাতক হন। এর পর উচ্চশিক্ষার জন্য উনি জার্মানি পাড়ি দেন।
বেহনা
বেহনা হল গুজরাত, রাজস্থান, উত্তরপ্রদেশ, বিহার ও উত্তর ভারত রাজ্যে বিদ্যমান মুসলিম সম্প্রদায়।
বর্তমান পরিস্থিতি
তুলা পিঁজার মতো তাদের ঐতিহাসিক ঐতিহ্যগত পেশা শিল্পায়নের দ্বারা প্রভাবিত হয়েছিল, তাই অনেকে উত্পাদন কর্মকে গ্রহণ করেছিল। তারা সফল ব্যবসায়ী। এই সম্প্রদায়টি আর তুলা পিঁজা ও তুলা শিল্পপতি হিসাবে নেই। তারা বিভিন্ন খাতে প্রবেশ করেছে এবং ভাল শিক্ষা লাভ করছে। বেশিরভাগ বেহনা মেয়েরা খুব কম আনুষ্ঠানিক শিক্ষা গ্রহণ করে এবং ছেলেরা আরও বেশি বিদ্যালয়ে যায়। তারা তাদের নিজস্ব জাতে বিয়ের অনুমতি দেয়, কখনও কখনও তারা একই মর্যাদার জাতের সাথে বিয়ের অনুমতি দিতে পারে।
কিছু সময় আগে পর্যন্ত এই সম্প্রদায়ের উপাধি হিসাবে কোন নাম ছিল না, বর্তমানে কিছু লোক পাঠান/খান ব্যবহার করে এবং কিছু উপনাম ব্যবহার করে কারণ এই সম্প্রদায়ের পূর্বপুরুষরা ছিল পারস্য মুসলমান এবং আফগানিস্তান থেকে এসেছিল।
এরা সুন্নি সম্প্রদায়ের বেরেলভী মতাদর্শের অনুসারী এবং কেউ কেউ দেওবন্দ মতাদর্শের অনুসরণ করে।
তারা উর্দু এবং হিন্দির বিভিন্ন উপভাষায় কথা বলে। তাদের রীতিনীতি অন্যান্য উত্তরপ্রদেশের মুসলমানদের মতোই।
শ্রেয়া ঘোষালের গাওয়া বাংলা গানের তালিকা
থাম্ব| ইন্ডিয়ান আইডল জুনিয়রের সেটে শ্রেয়া ঘোষাল শ্রেয়া ঘোষাল (জন্ম ১২ মার্চ ১৯৮৪) একজন ভারতীয় প্লেব্যাক গায়িকা। তিনি হিন্দি, তেলেগু, বাংলা, তামিল, মালায়লাম, কন্নড়, মারাঠি, গুজরাটি, অসমীয়া, নেপালি, ওড়িয়া, ভোজপুরি, পাঞ্জাবি, উর্দু এবং টুলু ভাষায় গান করেন।
তিনি ২০০৩ সালে চলচ্চিত্রের জন্য তার বাংলা গানের কেরিয়ার শুরু করেছিলেন, তিনি চ্যাম্পিয়ন এবং মায়ের আঁচলের মতো চলচ্চিত্রের জন্য গান গেয়েছিলেন। তিনি তার গায়িকির জন্য ২০০৫ সালে শ্রেষ্ঠ মহিলা নেপথ্য গায়কের জন্য আনন্দলোক পুরস্কার এবং ২০০৫ সালে শ্রেষ্ঠ মহিলা প্লেব্যাক গায়কের জন্য ইটিভি বাংলা চলচ্চিত্র পুরস্কার পান। তিনি বেঙ্গল ফিল্ম জার্নালিস্টস অ্যাসোসিয়েশন - শুভদৃষ্টির জন্য সেরা মহিলা প্লেব্যাক পুরস্কারেও সম্মানিত হন। তিনি বাংলায় ৩১৭টি গান গেয়েছেন।
বেহনা
বর্তমান পরিস্থিতি
এই সম্প্রদায়ের অনেক সদস্য ১৯৪৭ সালে পাকিস্তানে চলে আসে এবং করাচিতে বসতি স্থাপন করে।
শ্রেয়া ঘোষালের গাওয়া বাংলা গানের তালিকা
চলচ্চিত্রের গান
তিনি বাংলায় মোট ২৩২টি চলচ্চিত্রের গান গেয়েছেন।
নন-ফিল্মি গান
তিনি বাংলায় ৮৫টি নন-ফিল্মি গান গেয়েছেন।
এসোয়াতিনি জাতীয় নারী ক্রিকেট দল
এসোয়াতিনি জাতীয় নারী ক্রিকেট দল নারীদের আন্তর্জাতিক ক্রিকেটে এসোয়াতিনি (পূর্বনাম সোয়াজিল্যান্ড)-এর প্রতিনিধিত্ব করে।
আন্তর্জাতিক প্রতিযোগিতা
২০২১ সালের সেপ্টেম্বর মাসে বতসোয়ানায় অনুষ্ঠিত ২০২১ আইসিসি নারী টি২০ বিশ্বকাপ আফ্রিকা বাছাইপর্ব টুর্নামেন্টে এসোয়াতিনি অংশ নেয়। সে টুর্নামেন্টেই দলটি প্রথমবারের মত আন্তর্জাতিক ক্রিকেট খেলে। এসোয়াতিনির প্রথম আন্তর্জাতিক ম্যাচ ছিল ২০২১ সালের ৯ সেপ্টেম্বর বতসোয়ানার বিরুদ্ধে।
টুর্নামেন্টে এসোয়াতিনি তাদের পাঁচটি খেলার প্রতিটিতে পরাজিত হয়।
পরিসংখ্যান
৩ জানুয়ারি ২০২৩ তারিখে সর্বশেষ হালনাগাদ।
টোয়েন্টি২০ আন্তর্জাতিক
এসোয়াতিনির হয়ে টি২০আই ক্রিকেটে সর্বোচ্চ উইকেট
অন্যান্য দলের বিরুদ্ধে টি২০আই পরিসংখ্যান
টি২০আই #১৩৩৫ পর্যন্ত সঠিক পরিসংখ্যান। ৩ জানুয়ারি ২০২৩ তারিখে সর্বশেষ হালনাগাদ।
পাথরাইল ইউনিয়ন
পাথরাইল ইউনিয়ন বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
ভৌগোলিক উপাত্ত
পাথরাইল ইউনিয়নের মোট আয়তন ১৮.৯৭ বর্গকিলোমিটার। গ্রাম সংখ্যা ২৩ টি।
প্রশাসনিক অঞ্চল
এই ইউনিয়ন নিন্মলিখিত গ্রাম নিয়ে গঠিত: গ্রাম ২২টি। পাথরাইল-১; আররারগু-২, গাদতলা-২; দেউজান-৩, চণ্ডি-৩; পারিজাতপুর-৪, মঙ্গলহোর-৪, দশকিয়া-৪; চিনাখুলা-৫; বরটিয়া-৬, কুমুরিয়া-৬, বান্দাবাড়ী-৬, অলুয়ারিনি-৬, অরঅলয়া-৬; কেইজুরি-৭, সুভকি-৭; নরন্দা-৮, আকন্দপাড়া-৮, পাইকপাড়া-৮; নোলসুধা-৯, বিষণুপুর-৯, গোপালপুর।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী পাথরাইল ইউনিয়নের মোট জনসংখ্যা ৩১,৮০৩ জন।প্শিক্ষার হার ৪২.৬০%।
যোগাযোগ ব্যবস্থা
টাঙ্গাইল শহর হতে ৭ কিলোমিটার দক্ষিণে অবস্থিত পাথরাইল। এখানে প্রধান যানবাহন হিসেবে মূলত বাস, রিকসা, সি.এন.জি, ইজি বাইক, ভ্যান ইত্যাদি যাতায়াতে ব্যবহার করা হয়।
হাটবাজারের তালিকা
পাথরাইল, পুটিয়াজানী, রূপসী, নলসুধা।
হাসপাতাল
পাথরাইল ইউনিয়ন স্বাস্থ্য কেন্দ্র, দেওজান উপস্বাস্থ্য কেন্দ্র।
শিক্ষা
পাথরাইল বহুমুখী উচ্চ বিদ্যালয়, দেওজান সমাজ কল্যাণ বালিকা উচ্চ বিদ্যালয়, নলসুধা বালিকা উচ্চ বিদ্যালয়, পুটায়াজানী উচ্চ বিদ্যালয় এবং প্রতিটি গ্রামে একটি করে সরকারি প্রাথমিক বিদ্যালয় আছে।
দর্শনীয় স্থান
জমিদার বাড়ি, পাথরাইল। শিল্পনগরী এলাকা, আকন্দ পাড়া।
অর্থনীতি
পাথরাইল টাঙ্গাইল জেলার অন্যতম অর্থনৈতিকভাবে উন্নত এলাকা। এ এলাকার অর্থনীতি মূলত বিখ্যাত টাঙ্গাইল শাড়ীর উপর র্নিভরশীল। এটি একটি শিল্পসমৃদ্ধ এলাকা।
রেঢ়াখোল রাজ্য
রেঢ়াখোল রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি ছোটনাগপুর দেশীয় রাজ্যসমষ্টির অন্তর্গত ছিল এবং এটি রাজধানী ছিল রেঢ়াখোল শহরে, যা বর্তমানে ওড়িশা রাজ্যের সম্বলপুর জেলায় অবস্থিত। রাজ্যটি 2157 km2 ক্ষেত্রফল জুড়ে বিস্তৃত ছিল এবং ১৯০১ খ্রিস্টাব্দে এটির নথিভুক্ত জনসংখ্যা ছিল ২৬,৮৮৮ জন। ১৯০৪ খ্রিস্টাব্দে এটির বার্ষিক রাজস্বের পরিমাণ ছিল‌ ৫৫,০০০ ভারতীয় মুদ্রা।
রাজ্যটির অধিকাংশ অংশই জঙ্গল আবৃত ছিল এবং তা ছিল মূলত হাতি চলাচলের ক্ষেত্র। রেঢ়াখোল রাজ্যের অধিকাংশ বাসিন্দা ওড়িয়া সম্বলপুরী হলেও কোল, মুন্ডা, ওরাওঁ জনজাতির লোকেরাও বাস করতেন। রাজ্যটির সিংহভাগ লোক চাষা সম্প্রদায়ের অন্তর্ভুক্ত ছিল।
ইতিহাস
পাটনাগড় রাজ্যের রাজা এটিকে স্বাধীন রাজ্যে পরিণত করার পূর্বে খ্রিস্টীয় অষ্টাদশ শতাব্দী পর্যন্ত এটি বামণ্ডা রাজ্যের একটি সামন্ত জমিদারির অংশ ছিল। জনশ্রুতি অনুযায়ী বামণ্ডার রাজা এবং রেঢ়াখোলের সামন্ত রাজার পরিবারের মধ্যে যুদ্ধ ছিল প্রায় নিত্যনৈমিত্তিক ঘটনা। এরকমই এক ভয়াবহ যুদ্ধের সময় বামণ্ডা রাজ্যের রাজা রেঢ়াখোলের সামন্ত রাজপরিবারের সমস্ত সদস্যকে হত্যা করলেও একটি শিশু বালককে হত্যা করতে পারেনা। বালকটি স্থানীয় ভুক্তশুদ্ধ কৃষক সম্প্রদায়ের এক নারীর কাছে লুক্কায়িত ছিলেন ফলে বামণ্ডার সৈন্যরা তাকে খুঁজে পান না। কিশোর প্রাপ্তবয়স্ক হলে তিনি তার রাজ্য পুনরুদ্ধারে সফল হন। কৃতজ্ঞতার সহিত তিনি ভুক্তশুদ্ধ কৃষক সম্প্রদায়কে রাজ্যের শাসকের মাতৃ বংশপরিচয় বলে সম্মানিত করেন। রেঢ়াখোল রাজ্যের শাসক কে ছিলেন কদম্ব বংশীয় রাজপুত, তথা সরাইকেল্লা, খরসোয়াঁ এবং বনাই রাজ্যের সাথে বংশগতভাবে সম্বন্ধীয়।
খ্রিস্টীয় ঊনবিংশ শতাব্দীতে রাজা বিশনচন্দ্র জনমুনির রাজত্বকাল ৭৫ বছর অবধি টিকে ছিল। রাজ্যটি ১৯০৫ খ্রিস্টাব্দ পর্যন্ত মধ্যপ্রদেশের ছত্রিশগড় বিভাগীয় কমিশনারের রাজনৈতিক দখলের অধীনে ছিল, পরে এটিকে বেঙ্গল প্রেসিডেন্সির অন্তর্ভুক্ত করা হয়। ১৯৪৮ খ্রিস্টাব্দের পয়লা জানুয়ারি তারিখে রেঢ়াখোল রাজ্যের শেষ শাসক রাজা গিরিশচন্দ্র দেও ভারতীয় অধিরাজ্যে যোগদানের ইচ্ছা প্রকাশ করে সম্মতিস্বাক্ষর করেন।
শাসকবর্গ
রেঢ়াখোল রাজ্যের শাসকরা কদম্ব বংশীয় রাজপুত ছিলেন এবং তারা রাজা উপাধিতে ভূষিত হতেন।
ক্রিস্তিনা ফের্নান্দেস দে কির্শনার
ক্রিস্তিনা ফের্নান্দেস দে কির্শনার (ক্রিস্তিনা ফের্নান্দেস বা ক্রিস্তিনা কির্শনার (Cristina Fernández de Kirchner; জন্ম: ১৯ ফেব্রুয়ারি, ১৯৫৩) বুয়েনোস আইরেস প্রদেশের লা প্লাতা শহরে জন্মগ্রহণকারী আর্জেন্টিনার বিশিষ্ট মহিলা আইনজীবী ও রাজনীতিবিদ। বর্তমানে তিনি আর্জেন্টিনার প্রথম নির্বাচিত নারী রাষ্ট্রপতির দায়িত্ব পালন করছেন ও ইসাবেল মার্তিনেস দে পেরোনের পর দ্বিতীয় নারী হিসেবে রাষ্ট্রপতির পদ লাভ করেছেন। এছাড়াও তিনি আর্জেন্টিনার প্রথম নারী, যিনি রাষ্ট্রপতি পদে পুণঃনির্বাচিত হয়েছেন।
তিনি প্রয়াত স্বামী ও সাবেক রাষ্ট্রপতি নেস্তর কির্চনারের স্থলাভিষিক্ত হন। অক্টোবর, ২০০৭ সালে প্রথমবারের মতো রাষ্ট্রপতি হিসেবে নির্বাচিত হন। এরপর অক্টোবর, ২০১১ সালে দ্বিতীয়বারের মতো চার বছর মেয়াদকালে আর্জেন্টিনার ৫২তম রাষ্ট্রপতি হবার সুযোগ লাভ করেন।
প্রারম্ভিক জীবন
ক্রিস্তিনা ফার্নান্দেজ স্পেনীয় বংশোদ্ভূত বাস চালক এদুয়ার্দো ফের্নান্দেস এবং জার্মান বংশোদ্ভূত ওফেলিয়া এসথার ভিলহেল্মের কন্যা। তিনি বুয়েনোস আইরেস প্রদেশের লা প্লাতা শহরে অবস্থিত জাতীয় বিশ্ববিদ্যালয়ে স্নাতক পর্যায়ে পড়াশোনা করেন। অধ্যয়নের সময়ে সেখানেই আইন বিষয়ের ছাত্র ও পরবর্তীকালে আর্জেন্টিনার রাষ্ট্রপতি নেস্তর কির্শনারের সাথে পরিচিত হন। ১৯৭৫ সালে উভয়ে বিবাহ-বন্ধনে আবদ্ধ হন। একবছর পর সামরিক জান্তা কর্তৃক আর্জেন্টিনার ক্ষমতাভার গ্রহণ করলে লা প্লাতা ছেড়ে এ দম্পতি সান্তা ক্রুস প্রদেশে অবস্থিত নেস্তরের নিজ শহর রিও গাইয়েগোসে চলে যান। এরপর তারা আইনজীবী হিসেবে সান্তা ক্রুজ প্রদেশে চলে আসেন। ১৯৮৩ সালে দেশে গণতন্ত্র ফিরে আসলে উভয়ে নির্বাচনী রাজনীতিতে সক্রিয় হন।
১৯৮৭ সালে নেস্তর কির্চনার রিও গলেগসের মেয়র হিসেবে নির্বাচিত হন। স্বামী চারবছর মেয়াদের প্রাদেশিক গভর্নর হলে ক্রিস্টিনা সান্তা ক্রুজের ফার্স্ট লেডি হন। ২০০৩ থেকে ২০০৭ সাল পর্যন্ত নেস্তর কির্চনারের রাষ্ট্রপতি থাকাকালীন সময়ে ফার্স্ট লেডির মর্যাদা উপভোগ করেন। ২০১০ সালে স্বামীর মৃত্যু পর্যন্ত ক্রিস্টিনা সংসার ধর্ম পালন করেন।
রাজনৈতিক জীবন
জাস্টিসিয়ালিস্ট পার্টির সদস্য হিসেবে মে, ১৯৯১ সালে একবার প্রাদেশিক পরিষদের জাতীয় প্রতিনিধি হয়েছিলেন। এছাড়াও ১৯৯৫ থেকে ২০০৭ সালের মধ্যে তিনবার জাতীয় সিনেটর হিসেবে সান্তা ক্রুজ ও বুয়েন্স আয়ার্স প্রদেশ থেকে নির্বাচিত হন।
২০০৭ সালের রাষ্ট্রপতি নির্বাচনে ফ্রন্ট ফর ভিক্টরি দলের পক্ষ হয়ে নির্বাচন করেন ও রাষ্ট্রপতি হিসেবে ক্ষমতাভার গ্রহণ করেন।
শাক্তধর্মের ইতিহাস
হিন্দুধর্মের মহাশক্তি বা দেবীউপাসনা-কেন্দ্রিক শাক্ত সম্প্রদায়ের শিকড় ভারতের প্রাগৈতিহাসিক যুগেই গভীরভাবে প্রথিত হয়েছিল। যতদূর জানা যায়, আজ থেকে ২০,০০০ বছরেরও আগে ভারতের প্রাচীন প্রস্তরযুগীয় জনবসতিগুলিতে দেবীপূজা প্রচলিত ছিল বলে জানা যায়। সিন্ধু সভ্যতার যুগে দেবী কাল্টের পরিমার্জনা ঘটে। এরপর বৈদিক যুগে দেবী-উপাসনার ধারাটি কিছুটা ম্লান হলেও উত্তরকালের সংস্কৃত ঐতিহ্যে সেই প্রথার পুনরুত্থান ও প্রসারলাভ দেখে অনুমান করা হয় যে, বহু উপায়েই "হিন্দু ঐতিহ্যের ইতিহাসকে নারীশক্তির এক পুনরুত্থান হিসেবে দেখা যেতে পারে"।
আধুনিক যুগে প্রচলিত শাক্তধর্মের মূল নিহিত রয়েছে বৈদিক সাহিত্যের মধ্যে। হিন্দু মহাকাব্য দু’টির (রামায়ণ ও মহাভারত) গঠনাত্মক যুগে এই মতবাদ আরও বিকাশলাভ করে অবশেষে গুপ্ত যুগে পূর্ণতা লাভ করে। এর পরেও ভারতে শক্তিবাদের সম্প্রসারণ ও বিবর্তন অব্যাহত থাকে। শাক্ত সম্প্রদায়ের সর্বাপেক্ষা গুরুত্বপূর্ণ ধর্মগ্রন্থ চণ্ডী বা দেবীমাহাত্ম্যম্ খ্রিস্টীয় পঞ্চম অথবা ষষ্ঠ শতাব্দীর রচনা। এই গ্রন্থেই প্রথম "বিভিন্ন দেবী-সংক্রান্ত পৌরাণিক, কাল্ট-সংক্রান্ত ও ধর্মতাত্ত্বিক উপাদানগুলিকে এমনভাবে একত্রিত করা হয়েছে 'দেবী-প্রথার স্ফটিকীকরণ' বলা হয়।" ললিতাসহস্রনাম স্তোত্র, দেবীগীতা, আদি শংকর রচিত সৌন্দর্যলহরী ও তন্ত্র এই মতবাদের অন্যান্য গুরুত্বপূর্ণ সাহিত্যের অন্যতম।
শাক্তধর্মের সাম্প্রতিক বিবর্তনগুলির নিদর্শন দেশজননী রূপে ভারতমাতার প্রতীকতত্ত্বের উদ্ভব, হিন্দু সাধ্বী ও স্ত্রীগুরুগণের ক্রমশ সংখ্যাবৃদ্ধি এবং ১৯৭৫ সালে জয় সন্তোষী মা ছবিটির মুক্তিলাভের পর "নতুন" দেবী সন্তোষী মাতার অত্যদ্ভুত উদ্ভব ও অতিদ্রুত জনপ্রিয়তা লাভ। জনসনের মতে: "১০,০০০ বছর আগের মতো আজও দেবীর প্রতিকৃতি ভারতের সর্বত্র চোখে পড়ে। এই প্রতিকৃতি আপনি দেখতে পাবেন ট্রাকের গায়ে অঙ্কিত অবস্থায়, ট্যাক্সির গায়ে আঠা দিয়ে সাঁটা অবস্থায়, দোকানের দেওয়ালে দেওয়ালে পোস্টারের আকারে। দেবীর রঙিন ছবি হিন্দুর বাড়িতে প্রায়শই খুব সহজে চোখে পড়ে। সাধারণত সেই সব ছবি দেওয়ালের এত উঁচুতে টাঙানো থাকে যে আপনাকে ঘাড় পিছনে কাত করে সেদিকে তাকাতে হয় আর আপনার দৃষ্টি পড়ে দেবীর পদদ্বয়ের দিকে। […] ভারতে দেবীপূজা কোনও ‘কাল্ট’ নয়, বরং একটি ধর্ম, […] অসাধারণ আধ্যাত্মিক ও মনস্তাত্ত্বিক দিক থেকে পরিপক্ব এক প্রথা। লক্ষ লক্ষ মানুষ প্রতিদিন জগজ্জননীর প্রতি আন্তরিক ব্যাকুলতা অনুভব করেন।"